CELEX: E2005P0004
Language: fi
Date: 2005-05-04 00:00:00
Title: Héraðsdómur Reykjavíkurin  4 päivänä toukokuuta 2005  tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa  HOB-vín ehf. v. Islannin valtio ja Islannin valtion alkoholi- ja tupakkayhtiö  (Asia E-4/05)

1.12.2005   
            
            
               FI
            
            
               Euroopan unionin virallinen lehti
            
            
               C 304/38
            
         Héraðsdómur Reykjavíkurin 4 päivänä toukokuuta 2005 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa HOB-vín ehf. v. Islannin valtio ja Islannin valtion alkoholi- ja tupakkayhtiö
   
   (Asia E-4/05)
   (2005/C 304/16)
   Islantilainen Héraðsdómur Reykjavíkur (Reykjavikin käräjäoikeus) on esittänyt 4 päivänä toukokuuta 2005 tekemäänsä päätökseen perustuvan pyynnön, joka saapui EFTAn tuomioistuimen kirjaamoon 17 päivänä kesäkuuta 2005, saada EFTAn tuomioistuimen neuvoa-antava lausunto asiassa HOB-vín ehf. v. Islannin valtio ja Islannin valtion alkoholi- ja tupakkayhtiö seuraavista kysymyksistä:
   
               1.
            
            
               Estävätkö Euroopan talousalueesta tehdyn sopimuksen 11 ja 16 artikla valtion yritystä, jolla on yksinoikeus alkoholijuomien vähittäismyyntiin, edellyttämästä, että sen tavarantoimittajat toimittavat yritykselle vähittäismyyntiin tarkoitetut alkoholijuomat tietyntyyppisellä kuormalavalla (EUR-kuormalava) ja sisällyttävät kuormalavan hinnan tuotteen hintaan?
            
         
               2.
            
            
               Estääkö sopimuksen 59 artikla tämän tapaiset vaatimukset?